pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-การสัมมนาเพื่อเพิ่มประสิทธิภาพการบริหารจัดการการบังคับใช้กฎหมายว่าด้วย รง. เกี่ยวกับกากอุตฯ การเงินและพัสดุเกี่ยวกับเงินสินบนรางวัล ฯลฯ (ด้านกฎหมาย)
วันศุกร์ที่ 23 กันยายน 2565
การสัมมนาเพื่อเพิ่มประสิทธิภาพการบริหารจัดการการบังคับใช้กฎหมายว่าด้วย รง. เกี่ยวกับกากอุตฯ การเงินและพัสดุเกี่ยวกับเงินสินบนรางวัล ฯลฯ (ด้านกฎหมาย)
สํานักงานปลัด ก.อุตฯ จัดสัมมนาเพื่อเพิ่มประสิทธิภาพการบริหารจัดการและการบังคับใช้กฎหมายว่าด้วยโรงงานเกี่ยวกับกากอุตสาหกรรม และการปรับปรุงดําเนินการด้านการเงินและพัสดุ เกี่ยวกับการเงินสินบนรางวัลและค่าใช้จ่ายในการดําเนินงานตามพระราชบัญญัติโรงงาน พ.ศ.2535
จังหวัดชลบุรี : วันนี้ (23 กันยายน 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการสัมมนาเพื่อเพิ่มประสิทธิภาพการบริหารจัดการและการบังคับใช้กฎหมายว่าด้วยโรงงานเกี่ยวกับกากอุตสาหกรรม และการปรับปรุงดําเนินการด้านการเงินและพัสดุ เกี่ยวกับการเงินสินบนรางวัลและค่าใช้จ่ายในการดําเนินงานตามพระราชบัญญัติโรงงาน พ.ศ.2535 (ด้านกฎหมาย) ซึ่งจัดขึ้นระหว่างวันที่ 22-24 กันยายน 2565 ณ โรงแรม บางแสนเฮอริเทจ จังหวัดชลบุรี โดยมีนายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายเดชา จาตุธนานันท์ นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม นายเศรษฐรัชต์ เลือดสกุล ผู้ช่วยปลัดกระทรวงอุตสาหกรรม ร่วมเปิดการสัมมนา และมีผู้เข้าร่วมสัมมนากว่า 400 คน การสัมมนาดังกล่าวจัดขึ้นเพื่อเพิ่มประสิทธิภาพในการบังคับใช้กฎหมายและสนับสนุนการปฏิบัติงานของพนักงาน เจ้าหน้าที่ เกี่ยวกับการสนับสนุนกํากับดูแลโรงงานอุตสาหกรรมทั่วประเทศ อย่างถูกวิธีและมีประสิทธิภาพ
รัฐบาลไทย-ข่าวทำเนียบรัฐบาล-นายกฯ ประชุมบอร์ดบีโอไอ ย้ำยกระดับ SME Startup และวิสาหกิจชุมชนของไทย ให้พัฒนาอย่างต่อเนื่องเข้มแข็งอย่างยั่งยืน ลงไปสู่เศรษฐกิจฐานรากเกิดประโยชน์กับประชาชนแท้จริง
วันพุธที่ 12 ตุลาคม 2565
นายกฯ ประชุมบอร์ดบีโอไอ ย้ํายกระดับ SME Startup และวิสาหกิจชุมชนของไทย ให้พัฒนาอย่างต่อเนื่องเข้มแข็งอย่างยั่งยืน ลงไปสู่เศรษฐกิจฐานรากเกิดประโยชน์กับประชาชนแท้จริง
นายกฯ ประชุมบอร์ดบีโอไอ ย้ํายกระดับ SME Startup และวิสาหกิจชุมชนของไทย ให้พัฒนาอย่างต่อเนื่องเข้มแข็งอย่างยั่งยืน ลงไปสู่เศรษฐกิจฐานรากเกิดประโยชน์กับประชาชนแท้จริง
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (12 ต.ค.65) เวลา 13.30 น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะกรรมการส่งเสริมการลงทุน ครั้งที่ 5/2565 ร่วมกับหน่วยงานที่เกี่ยวข้อง โดยมีนายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน เข้าร่วมด้วย
นายกรัฐมนตรีย้ําต่อที่ประชุมว่า รัฐบาลพยายามทําอย่างเต็มที่ในการขับเคลื่อนการส่งเสริมการลงทุนในทุกด้านทั้งการปรับปรุง พัฒนา เปลี่ยนแปลงให้ทันกับสถานการณ์ที่เกิดในปัจจุบันและอนาคต เพื่อให้ทุกอย่างสามารถดําเนินการได้ตามแผนและเป้าหมายที่กําหนดไว้ ทั้งนี้ จากภาพรวมของร่างยุทธศาสตร์ฯ ดังกล่าว และข้อเสนอแนะต่าง ๆ ของคณะกรรมการ เชื่อว่าจะนําไปสู่การเปลี่ยนแปลงในอนาคต แต่สิ่งสําคัญคือต้องทํางานในเชิงรุก เพื่อให้ดึงดูดกิจการใหม่ ๆ ที่มีศักยภาพเข้ามาในประเทศไทยให้มากขึ้น โดยเฉพาะอย่างยิ่งให้ Game Changer เกิดขึ้นในประเทศไทย รวมถึงพิจารณาถึงศักยภาพและบริบทต่าง ๆ ของแต่ละประเทศในอาเซียนมีเพื่อนํามาพัฒนาศักยภาพของไทยให้มีขีดความสามารถในการแข่งขันได้อย่างมีประสิทธิภาพ รวมทั้งได้ชื่นชมเกี่ยวกับแนวทางการดําเนินการยกระดับ SME Startup และวิสาหกิจชุมชนของไทยให้มีการพัฒนาอย่างต่อเนื่องและเข้มแข็งอย่างยั่งยืน พร้อมย้ําให้มีการพัฒนาแบบพุ่งเป้า โดยเฉพาะการดําเนินการในรูปแบบของ Sandbox ที่เป็นการเปิดโอกาสให้ SME Startup และวิสาหกิจชุมชนของไทยที่มีศักยภาพได้เข้ามานําเสนอแนวคิดและร่วมแข่งขันกันอย่างเป็นธรรม เพื่อภาครัฐสนับสนุนทุนให้ในการดําเนินนําไปสู่การพัฒนาต่อไป
นายกรัฐมนตรีเน้นย้ําถึงการส่งเสริมการลงทุนและการขับเคลื่อน EEC ขณะนี้มีความก้าวหน้าและพัฒนาตามแผนโดยลําดับ ทั้งนี้ การส่งเสริมการลงทุนนอกจากในพื้นที่ EEC แล้ว ขอให้เน้นไปถึงระเบียงเศรษฐกิจตะวันตก ตะวันออกด้วย เพื่อให้ลงไปสู่เศรษฐกิจฐานราก SME และ Start up ตลอดจนใน SEC ภาคใต้ในเรื่องสิทธิประโยชน์ส่งเสริมการลงทุนในพื้นที่ดังกล่าวให้เป็นไปอย่างเหมาะสมและเกิดประโยชน์กับประชาชนในพื้นที่อย่างแท้จริง
ทั้งนี้ ที่ประชุมได้พิจารณาร่างข้อเสนอยุทธศาสตร์การส่งเสริมการลงทุน 5 ปี (พ.ศ. 2566-2570) โดยนายกรัฐมนตรีย้ําให้นําข้อสังเกตและข้อเสนอแนะของที่ประชุมไปประกอบการพิจารณาดําเนินการปรับปรุงรายละเอียดของร่างข้อเสนอยุทธศาสตร์การส่งเสริมการลงทุน 5 ปี (พ.ศ. 2566-2570) ให้ชัดเจนมากยิ่งขึ้น แล้วนําเสนอที่ประชุมพิจารณาอีกครั้งโดยเร็ว เพื่อเร่งขับเคลื่อนยุทธศาสตร์ใหม่ BOI ทันที เพื่อนําไปสู่การขับเคลื่อนการปฏิบัติและการทํางานให้เกิดผลเป็นรูปธรรมอย่างต่อเนื่องตามแผนที่กําหนดไว้ และปรับให้สอดคล้องและทันกับสถานการณ์.
รัฐบาลไทย-ข่าวทำเนียบรัฐบาล-พายุเนสาท เคลื่อนขึ้นฝั่งเวียดนามพรุ่งนี้ จับตาร่องมรสุม ส่งผลภาคใต้ฝนตกหนัก 19 - 22 ต.ค. 65
วันพุธที่ 19 ตุลาคม 2565
พายุเนสาท เคลื่อนขึ้นฝั่งเวียดนามพรุ่งนี้ จับตาร่องมรสุม ส่งผลภาคใต้ฝนตกหนัก 19 - 22 ต.ค. 65
.....
กรมอุตุนิยมวิทยา อัปเดตเส้นทางพายุไต้ฝุ่นเนสาท (NESAT)" ความเร็วลมสูงสุดใกล้ศูนย์กลางประมาณ 110 กม./ชม. มีแนวโน้มจะเคลื่อนผ่านตอนใต้ของเกาะไหหลํา ประเทศจีน และเคลื่อนเข้าใกล้ชายฝั่งประเทศเวียดนามตอนบนในช่วงวันที่ 20 - 21 ต.ค. 65
.
ขณะที่มวลอากาศเย็นกําลังค่อนข้างแรงจากประเทศจีนยังคง ปกคลุมประเทศไทยตอนบนและทะเลจีนใต้ ลักษณะเช่นนี้จะทําให้พายุอ่อนกําลังลงอย่างรวดเร็ว แต่ยังคงส่งผลให้ประเทศไทยตอนบนมีฝนเล็กน้อยบางแห่ง
.
ส่วนช่วงวันที่ 19 - 22 ต.ค. 65 ร่องมรสุมพาดผ่านภาคใต้ตอนกลาง ประกอบกับลมตะวันตกเฉียงใต้ที่พัดปกคลุมทะเลอันดามันและภาคใต้จะมีกําลังแรงขึ้น ทําให้ภาคใต้มีฝนตกหนักถึงหนักมาก ทะเลอันดามันมีคลื่นสูง 2-3 เมตร
.
ขอให้ประชาชนบริเวณภาคใต้ระวังอันตรายจากฝนตกหนักถึงหนักมากและฝนที่ตกสะสม ซึ่งอาจทําให้เกิดน้ําท่วมฉับพลันและน้ําป่าไหลหลาก ชาวเรือเดินเรือด้วยความระมัดระวังและเรือเล็กควรงดออกจากฝั่ง
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ก.แรงงาน จับมือ สถาบันคุณวุฒิวิชาชีพ พัฒนากำลังแรงงานเทียบมาตรฐานคุณวุฒิแห่งชาติ
วันอังคารที่ 11 ตุลาคม 2565
ก.แรงงาน จับมือ สถาบันคุณวุฒิวิชาชีพ พัฒนากําลังแรงงานเทียบมาตรฐานคุณวุฒิแห่งชาติ
กระทรวงแรงงาน  โดยกรมพัฒนาฝีมือแรงงาน จับมือสถาบันคุณวุฒิวิชาชีพ (องค์การมหาชน) บูรณาการฝึกอบรม จัดทํามาตรฐานฝีมือแรงงานและมาตรฐานอาชีพ เพื่อพัฒนากําลังแรงงาน
รัฐบาลไทย-ข่าวทำเนียบรัฐบาล-ก.ยุติธรรม หนุน “วินมอเตอร์ไซค์ - ไรเดอร์” ร่วมแจ้งเบาะแสยาเสพติด โทร. สายด่วน 1386 รับรางวัลนำจับ 5%
วันศุกร์ที่ 16 กันยายน 2565
ก.ยุติธรรม หนุน “วินมอเตอร์ไซค์ - ไรเดอร์” ร่วมแจ้งเบาะแสยาเสพติด โทร. สายด่วน 1386 รับรางวัลนําจับ 5%
.....
ก.ยุติธรรม โดย ป.ป.ส. จัดงาน “รวมพลัง สร้างสังคมปลอดภัย ห่างไกลยาเสพติด” เพื่อรณรงค์สร้างการรับรู้และสร้างภูมิคุ้มกันยาเสพติดในกลุ่มแรงงานนอกระบบ โดยเฉพาะกลุ่มผู้ประกอบอาชีพไลน์แมน แกร็ป ฟู้ดแพนด้า โรบินฮู้ด ลาล่ามูฟ และผู้ขับขี่รถจักรยานยนต์รับจ้าง
.
เนื่องจากสถานการณ์ยาเสพติดในปัจจุบันยังมีการแพร่ระบาดด้วยวิธีการต่าง ๆ ในการลักลอบขนส่ง และอีกหนึ่งวิธีคือ “การใช้ไรเดอร์และมอเตอร์ไซค์รับจ้าง” ขับรถส่งยาเสพติด นอกจากนี้ยังมีการปลอมตัวเป็นไรเดอร์ รวมทั้งเปิดร้านอาหารทางแอปพลิเคชันบังหน้า
.
จากข้อมูลของกรมการขนส่งทางบก พบว่าจํานวนผู้ขับขี่มอเตอร์ไซค์รับจ้างในกรุงเทพที่จดทะเบียนรถรับจ้างสาธารณะ มีจํานวน 81,970 คน และไรเดอร์ในกรุงเทพและปริมณฑล มีประมาณ 100,000 คน หากนับรวมกับผู้ที่ยังไม่ได้จดทะเบียนคาดว่าจะอยู่ที่ 200,000 คน
.
ทั้งนี้ กลุ่มผู้ขับขี่มอเตอร์ไซค์รับจ้างดังกล่าว จะเป็นอีกหนึ่งกลไกสําคัญในการแก้ไขปัญหายาเสพติดร่วมกับทางราชการ หากพบเบาะแสยาเสพติด สามารถแจ้งเบาะแสได้ที่สายด่วน ป.ป.ส. 1386 โดยจะได้รับรางวัลนําจับ 5% ของมูลค่าทรัพย์ที่ยึดได้
.
อ่านเพิ่มเติม คลิกhttps://www.thaigov.go.th/news/contents/details/59287
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. อนุมัติ 2,100 ลบ. ค่าตอบแทน อสม. - อสส. 1.05 ล้านคน 4 เดือน (มิ.ย. - ก.ย. 65) 500 บ./คน/เดือน
วันอังคารที่ 27 กันยายน 2565
ครม. อนุมัติ 2,100 ลบ. ค่าตอบแทน อสม. - อสส. 1.05 ล้านคน 4 เดือน (มิ.ย. - ก.ย. 65) 500 บ./คน/เดือน
.....
ที่ประชุม ครม. (27 ก.ย. 65) อนุมัติงบกลาง วงเงิน 2,100.61 ล้านบาท สําหรับโครงการค่าตอบแทน เยียวยา ชดเชย และเสี่ยงภัย สําหรับการปฏิบัติงานของ อสม. และ อสส. ในการเฝ้าระวัง ป้องกัน และควบคุมโรคโควิด-19 ในชุมชน รวม 1,050,306 คน ในอัตรา 500 บ./คน/เดือน เป็นเวลา 4 เดือน ตั้งแต่เดือน มิ.ย. - ก.ย. 65
.
ซึ่งเป็นไปตามสถานการณ์การแพร่ระบาดของโรคโควิด-19 ที่ยังไม่ยุติ แม้ประเทศไทยจะเตรียมเข้าสู่ระยะ Post-Pandemic แล้ว แต่ยังคงต้องสนับสนุนบทบาทของ อสม. ในการเฝ้าระวัง ป้องกัน และควบคุมโรคฯ โดยรัฐบาลได้อนุมัติค่าตอบแทน อสม. และ อสส. มาอย่างต่อเนื่อง เพื่อสร้างขวัญและกําลังใจแก่บุคลากรด่านหน้ากลุ่มนี้
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เยาวชนไทยคว้าเหรียญฝีมือยอดเยี่ยม จากการแข่งWorldSkills ครั้งที่ 46
วันอาทิตย์ที่ 9 ตุลาคม 2565
เยาวชนไทยคว้าเหรียญฝีมือยอดเยี่ยม จากการแข่งWorldSkills ครั้งที่ 46
เยาวชนไทยคว้าเหรียญฝีมือยอดเยี่ยม จากเวทีเเข่งขัน  WorldSkills Competition 2022 Special Edition ณ เมืองชตุทท์การ์ท สหพันธ์สาธารณรัฐเยอรมนี จาก 26 ประเทศ
รัฐบาลไทย-ข่าวทำเนียบรัฐบาล-กรมบัญชีกลางเผยผลการเบิกจ่าย ณ สิ้นปีงบประมาณ 65 พร้อมสนับสนุนมาตรการเร่งรัดการเบิกจ่ายฯ ปี 66 ให้เป็นไปตามเป้าหมาย
วันศุกร์ที่ 21 ตุลาคม 2565
กรมบัญชีกลางเผยผลการเบิกจ่าย ณ สิ้นปีงบประมาณ 65 พร้อมสนับสนุนมาตรการเร่งรัดการเบิกจ่ายฯ ปี 66 ให้เป็นไปตามเป้าหมาย
กรมบัญชีกลางติดตามเร่งรัดการใช้จ่ายเงินงบประมาณรายจ่ายประจําปีงบประมาณ พ.ศ.2565 ของส่วนราชการต่างๆ อย่างต่อเนื่องให้เป็นไปตามเป้าหมาย ตามที่ 8i,.กําหนดให้การเบิกจ่ายงบประมาณรายจ่ายประจําปีงบประมาณ พ.ศ.2565 ในภาพรวมไม่น้อยกว่าร้อยละ 93
นางสาวกุลยา ตันติเตมิท อธิบดีกรมบัญชีกลาง เปิดเผยว่า กรมบัญชีกลางได้ติดตามเร่งรัดการใช้จ่ายเงินงบประมาณรายจ่ายประจําปีงบประมาณ พ.ศ. 2565 ของส่วนราชการต่าง ๆ อย่างต่อเนื่อง เพื่อให้เป็นไปตามเป้าหมาย ตามที่คณะรัฐมนตรีกําหนดให้การเบิกจ่ายงบประมาณรายจ่ายประจําปีงบประมาณ พ.ศ. 2565 ในภาพรวมไม่น้อยกว่า ร้อยละ 93 การเบิกจ่ายงบประมาณรายจ่ายประจําไม่น้อยกว่า ร้อยละ 98 การเบิกจ่ายงบประมาณรายจ่ายลงทุนไม่น้อยกว่า ร้อยละ 75 และการใช้จ่ายงบประมาณรายจ่ายภาพรวม รายจ่ายประจํา และรายจ่ายลงทุน ร้อยละ 100 โดยกรมบัญชีกลางแต่งตั้งคณะทํางานเฉพาะกิจในการติดตามเร่งรัดการเบิกจ่ายเงินงบประมาณรายจ่ายประจําปีงบประมาณ พ.ศ.2565 ทั้งส่วนกลาง และคลังจังหวัดทั้ง 76 จังหวัด เพื่อเร่งรัดและสนับสนุนการดําเนินงาน พร้อมทั้งให้คําแนะนําหน่วยรับงบประมาณทุกแห่ง ให้สามารถดําเนินการเบิกจ่ายได้ตามแผนการใช้จ่ายเงิน ซึ่งผลการเบิกจ่ายเงินงบประมาณรายจ่ายประจําปีงบประมาณ พ.ศ. 2565 ภาพรวมเบิกจ่ายแล้ว 2,932,563 ล้านบาท คิดเป็น 94.60% ของวงเงินงบประมาณหลังโอนเปลี่ยนแปลง 3,100,000 ล้านบาท จําแนกเป็นรายจ่ายประจําเบิกจ่ายแล้ว 2,516,573 ล้านบาท คิดเป็น 99.25% ของวงเงินงบประมาณหลังโอนเปลี่ยนแปลง 2,535,681 ล้านบาท รายจ่ายลงทุนเบิกจ่ายแล้ว 415,989 ล้านบาท คิดเป็น 73.72% ของวงเงินงบประมาณ หลังโอนเปลี่ยนแปลง 564,318 ล้านบาท สําหรับเงินงบประมาณที่กันไว้เบิกเหลื่อมปีเบิกจ่ายแล้ว 213,677 ล้านบาท คิดเป็น 90.20% ของวงเงินงบประมาณหลังโอนเปลี่ยนแปลง 236,883 ล้านบาท
“สําหรับปีงบประมาณ พ.ศ. 2566 คณะรัฐมนตรีได้กําหนดมาตรการเร่งรัดการเบิกจ่ายงบประมาณและการใช้จ่ายภาครัฐ ประจําปีงบประมาณ พ.ศ. 2566 เพื่อเป็นแนวทางให้หน่วยรับงบประมาณดําเนินการเร่งรัดการเบิกจ่ายเงินกันไว้เบิกเหลื่อมปี เงินงบประมาณ เงินลงทุนของรัฐวิสาหกิจ เงินกู้ภายใต้พระราชกําหนดให้อํานาจกระทรวงการคลังกู้เงินเพื่อแก้ไขปัญหาเศรษฐกิจและสังคม จากการระบาดของโรคติดเชื้อไวรัสโคโรนา 2019 เพิ่มเติม พ.ศ. 2564 (กรอบวงเงิน 5 แสนล้านบาท) ให้สอดคล้องกับเป้าหมายในภาพรวมของประเทศ โดยกําหนดเป้าหมายการเบิกจ่ายและการใช้จ่ายงบประมาณเท่ากับปี 2565 ซึ่งขณะนี้กรมบัญชีกลางได้แจ้งเวียนมาตรการเร่งรัดการเบิกจ่ายเงิน เพื่อเป็นแนวทางให้หน่วยรับงบประมาณดําเนินการ และอยู่ระหว่างการเตรียมความพร้อมในส่วนของคณะทํางานเฉพาะกิจในการเร่งรัดการเบิกจ่ายเงินงบประมาณ 2566 เพื่อให้การเบิกจ่ายและการใช้จ่ายเงินงบประมาณรายจ่ายประจําปีงบประมาณ พ.ศ. 2566 รวมถึงการใช้จ่ายภาครัฐอื่น เป็นไปอย่างมีประสิทธิภาพ และสนับสนุนการฟื้นตัวของเศรษฐกิจไทย ทั้งนี้ กรมบัญชีกลางจะประชาสัมพันธ์ลําดับผลการเบิกจ่ายและการใช้จ่ายเงินงบประมาณรายจ่าย ประจําปีงบประมาณ พ.ศ. 2566 ที่เว็บไซต์กรมบัญชีกลาง www.cgd.go.th หัวข้อ ข้อมูลสถิติ โดยปรับปรุงข้อมูลทุกสัปดาห์เพื่อเป็นข้อมูลประกอบการติดตามเร่งรัดการเบิกจ่ายและการใช้จ่ายเงินงบประมาณของส่วนราชการ รัฐวิสาหกิจ และหน่วยงานอื่นของรัฐ” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-รองปลัดฯ สุรพล เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดำเนินพร้อมด้วย สมเด็จพระนางเจ้าฯ พระบรมราชินี ไปในการพระราชพิธีทรงบำเพ็ญพระราชกุศล เนื่องในวันคล้ายวันสวรรคต รัชกาลที่ 9
วันศุกร์ที่ 14 ตุลาคม 2565
รองปลัดฯ สุรพล เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดําเนินพร้อมด้วย สมเด็จพระนางเจ้าฯ พระบรมราชินี ไปในการพระราชพิธีทรงบําเพ็ญพระราชกุศล เนื่องในวันคล้ายวันสวรรคต รัชกาลที่ 9
รองปลัดฯ สุรพล เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดําเนินพร้อมด้วย สมเด็จพระนางเจ้าฯ พระบรมราชินี ไปในการพระราชพิธีทรงบําเพ็ญพระราชกุศล เนื่องในวันคล้ายวันสวรรคต รัชกาลที่ 9
วันนี้ (13 ตุลาคม 2565) เวลา 19.00 น. นายสุรพล ชามาตย์ รองปลัดกระทรวงอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดําเนินพร้อมด้วย สมเด็จพระนางเจ้าฯ พระบรมราชินี ไปในการพระราชพิธีทรงบําเพ็ญพระราชกุศล เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ พระที่นั่งอมรินทรวินิจฉัย ในพระบรมมหาราชวัง
รัฐบาลไทย-ข่าวทำเนียบรัฐบาล-​นายอานนท์ เหลืองบริบูรณ์ รองปลัดกระทรวงคมนาคม เปิดโครงการสัมมนา
วันพฤหัสบดีที่ 1 กันยายน 2565
​นายอานนท์ เหลืองบริบูรณ์ รองปลัดกระทรวงคมนาคม เปิดโครงการสัมมนา
การจัดฝึกซ้อมแผนบริหารความต่อเนื่อง ประจําปี 2565
นายอานนท์ เหลืองบริบูรณ์ รองปลัดกระทรวงคมนาคม เป็นประธานเปิดโครงการสัมมนาการจัดฝึกซ้อมแผนบริหารความต่อเนื่อง (Business Continuity Plan : BCP) ของสํานักงานปลัดกระทรวงคมนาคมและสํานักงานรัฐมนตรี ประจําปี 2565 โดยมีผู้บริหาร ข้าราชการ และเจ้าหน้าที่ที่เกี่ยวข้องร่วมสัมมนา ในวันที่ 1 กันยายน 2565 ณ อาคารสโมสรและหอประชุมกระทรวงคมนาคม
นายอานนท์ เหลืองบริบูรณ์ กล่าวว่า พระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองที่ดี พ.ศ. 2546 มาตรา 50 บัญญัติว่า “เพื่อให้การบริหารราชการเป็นไปอย่างมีประสิทธิภาพและคุ้มค่าในเชิงภารกิจของรัฐ โดยความเห็นชอบของคณะรัฐมนตรีกําหนดให้ส่วนราชการต้องปฏิบัติการใดนอกเหนือจากที่กําหนดในราชกฤษฎีกานี้ รวมทั้งกําหนดมาตรการอื่นเพิ่มเติมจากที่บัญญัติไว้ในมาตรา 48 และมาตรา 49 ก็ได้” ดังนั้น อาศัยอํานาจตามความในพระราชกฤษฎีกาดังกล่าว ก.พ.ร. จึงได้เสนอแนวทาง การดําเนินการเตรียมความพร้อมต่อสภาวะวิกฤตและมาตรการที่เกี่ยวข้องต่อคณะรัฐมนตรี ซึ่งกําหนดให้ทุกส่วนราชการทั้งระดับกรม จังหวัด สถาบันอุดมศึกษา องค์กรปกครองส่วนท้องถิ่น องค์การมหาชน และรัฐวิสาหกิจ ดําเนินการเพื่อสร้างความพร้อมให้แก่หน่วยงานเมื่ออยู่ในสภาวะวิกฤต ซึ่งแผนบริหารความต่อเนื่องจะสามารถตอบสนองต่อการเกิดภาวะฉุกเฉินได้โดยไม่ต้องหยุดชะงักหรือมีอุปสรรค ซึ่งในการดําเนินงานจําเป็นจะต้องมีแผนการกู้คืนระบบหรือแผนการกู้คืนทรัพยากรบุคคลและกระบวนการทํางานเพื่อให้สามารถปฏิบัติงานหรือสามารถให้บริการแก่ประชาชนต่อไปได้
กระทรวงคมนาคมได้ดําเนินการตามหลักการเตรียมความพร้อมในภาวะวิกฤตตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 คือ การที่ให้ส่วนราชการสามารถนําบทเรียนสถานการณ์ความรุนแรงสําคัญที่ผ่านมา มาปรับกระบวนการทํางานใหม่ โดยเฉพาะในเรื่องการบริการประชาชน เพื่อให้มั่นใจว่าภารกิจหลักของทางราชการ หรืองานบริการประชาชนที่สําคัญสามารถดําเนินงานหรือให้บริการได้อย่างต่อเนื่องไม่สะดุดหยุดลงแม้ว่าจะประสบกับวิกฤต โดยมีกรอบแนวทางการดําเนินการเตรียมพร้อมต่อสภาวะวิกฤต 4 ขั้นตอน ประกอบด้วย การสร้างความรู้ความเข้าใจให้กับส่วนราชการ การเตรียมความพร้อมของส่วนราชการในการจัดทําแผนรองรับการดําเนินภารกิจการให้บริการประชาชนอย่างต่อเนื่อง (Business Continuity Plan) การซักซ้อมแผนและนําไปปฏิบัติได้จริง การส่งเสริมให้มีการบริหารจัดการอย่างยั่งยืน ในสภาวะวิกฤต โดยแนวคิดการบริหารความต่อเนื่องของหน่วยงานภาครัฐคือ การควบคุมดูแลและการป้องกันทรัพยากรที่สําคัญต่อการดําเนินงานหรือการให้บริการ เพื่อประโยชน์สูงสุดสําหรับผู้รับบริการและผู้มีส่วนได้ส่วนเสีย จึงเป็นสิ่งจําเป็นที่หน่วยงานต้องจัดทําแผนความต่อเนื่อง
ทั้งนี้ การจัดโครงการสัมมนาฯ ดังกล่าว จะทําให้บุคลากรของหน่วยงานของ สปค. และ สรค. ได้รับความรู้เรื่องการจัดทําแผนการบริหารความต่อเนื่อง และสามารถนําไปวางแผนการปฏิบัติงาน เพื่อรองรับภาวะฉุกเฉินในกรณีต่าง ๆ ได้อย่างมีประสิทธิภาพทั้งจากการชุมนุม น้ําท่วม ไฟไหม้ และโรคระบาด เพื่อสร้างความพร้อมเมื่ออยู่ในสภาวะวิกฤตให้สามารถปฏิบัติงานหรือให้บริการแก่ประชาชนต่อไปได้ โดยไม่หยุดชะงักหรือมีอุปสรรค
รัฐบาลไทย-ข่าวทำเนียบรัฐบาล-รัฐบาลทุ่มงบ 4 พันล้าน ดูแล HIV-เอดส์ พร้อมเปิดช่องทางออนไลน์ให้ปรึกษาฟรี
วันจันทร์ที่ 19 กันยายน 2565
รัฐบาลทุ่มงบ 4 พันล้าน ดูแล HIV-เอดส์ พร้อมเปิดช่องทางออนไลน์ให้ปรึกษาฟรี
วันจันทร์ที่ 19 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลห่วงใยวัยรุ่นไทยหลังพบเยาวชนอายุ 15 – 24 ปี
มีแนวโน้มเสี่ยงติดโรคทางเพศสัมพันธ์เพิ่มมากขึ้นอย่างต่อเนื่อง เตรียมงบประมาณ 3,978 ล้านบาทสําหรับปี
2566 เพื่อดําเนินการรักษาและป้องกันการติดเชื้อ HIV และโรคเอดส์ ครอบคลุมการรักษาด้วยยาต้านไวรัส
การตรวจชันสูตรทางห้องปฏิบัติการ และการตรวจไวรัสตับอักเสบซี
พร้อมให้คําปรึกษาเกี่ยวกับโรคติดต่อทางเพศสัมพันธ์ผ่านระบบออนไลน์
โดยประชาชนสามารถใช้บริการได้ที่ไลน์ไอดี @standbyyou และเว็บไซต์ standbyyou.info
เพื่อค้นหาข้อมูลความรู้เกี่ยวกับโรค ทําแบบประเมินความเสี่ยง ขอรับคําปรึกษาจากแพทย์ผู้เชี่ยวชาญ
และขอรับชุดตรวจเชื้อ HIV ด้วยตนเองได้โดยไม่มีค่าใช้จ่าย และข้อมูลจะถูกเก็บเป็นความลับ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมธนารักษ์เริ่มเปิดระบบให้ดูรายการทรัพย์สินที่จะเปิดประมูลครั้งที่ 2 ตั้งแต่ 17 ตุลาคมนี้เป็นต้นไป
วันพุธที่ 12 ตุลาคม 2565
กรมธนารักษ์เริ่มเปิดระบบให้ดูรายการทรัพย์สินที่จะเปิดประมูลครั้งที่ 2 ตั้งแต่ 17 ตุลาคมนี้เป็นต้นไป
กรมธนารักษ์จะเปิดประมูลขายที่ราชพัสดุที่ได้มาโดยคําพิพากษาของศาลให้ตกเป็นของแผ่นดิน เป็นทรัพย์สินที่ยึดมาในคดีมูลฐานความผิดการฟอกเงินตามกฎหมาย ปปง. ป.ป.ช. โดยเปิดประมูลผ่านระบบอิเล็กทรอนิกส์ Treasury e-Auction ครั้งที่ 2 ของปี 2565 ช่วงปลาย ต.ค.2565
วันนี้ (12 ตุลาคม 2565) ณ กรมธนารักษ์ นายจําเริญ โพธิยอด รองปลัดกระทรวงการคลัง รักษาราชการแทน อธิบดีกรมธนารักษ์ เปิดเผยว่า กรมธนารักษ์จะเปิดประมูลขายที่ราชพัสดุที่ได้มาโดยคําพิพากษาของศาลให้ตกเป็นของแผ่นดิน ซึ่งเป็นทรัพย์สินที่ยึดมาในคดีมูลฐานความผิดในการฟอกเงินตามกฎหมาย ปปง. ป.ป.ช. โดยจะเปิดประมูลผ่านระบบอิเล็กทรอนิกส์ Treasury e-Auction ครั้งที่ 2 ของปี 2565 ในช่วงปลายเดือนตุลาคม 2565
กรมธนารักษ์ได้เปิดระบบ Treasury e-Auction เพื่อให้ประชาชนได้มีโอกาสเลือกซื้ออสังหาริมทรัพย์ในทําเลที่ต้องการและในระดับราคาที่เหมาะสมไปแล้วเมื่อวันที่ 9 กันยายนที่ผ่านมา ซึ่งในครั้งนี้กรมธนารักษ์ได้มีการนําที่ราชพัสดุออกมาเปิดประมูลออนไลน์ จํานวน 64 รายการ อยู่ในพื้นที่กรุงเทพมหานคร จํานวน 3 รายการ และอีก 27 จังหวัด จํานวน 61 รายการ ได้แก่ กระบี่ กาญจนบุรี กาฬสินธุ์ กําแพงเพชร ชลบุรี ชัยภูมิ เชียงราย เชียงใหม่ ชุมพร นครปฐม นครศรีธรรมราช นนทบุรี นราธิวาส ปทุมธานี พระนครศรีอยุธยา พังงา เพชรบุรี เพชรบูรณ์ ภูเก็ต สงขลา สมุทรสาคร สระบุรี สุพรรณบุรี สุราษฎร์ธานี หนองคาย หนองบัวลําภู และอุบลราชธานี
สําหรับผู้ที่สนใจเข้าร่วมประมูลทรัพย์สินสามารถลงทะเบียนสมัครสมาชิกผ่านทางเว็ปไซต์https://auction.treasury.go.thตั้งแต่วันที่ 17 – 28 ตุลาคม 2565 และวางเงินประกันการประมูลในระบบ ตั้งแต่วันที่ 17 ตุลาคม 2565 ถึง วันที่ 31 ตุลาคม 2565 และเริ่มเสนอราคาได้ตั้งแต่วันที่ 27 ตุลาคม 2565 เวลา08.30 น.เป็นต้นไป ถึง วันที่ 1 พฤศจิกายน 2565 ภายในเวลา 10.00 น. สอบถามรายละเอียด หรือติดตามข้อมูลข่าวสารของกรมธนารักษ์เพิ่มเติมได้ที่ www.treasury.go.th หรือFacebook กรมธนารักษ์นายจําเริญ กล่าวในตอนท้าย
รัฐบาลไทย-ข่าวทำเนียบรัฐบาล-รองนายกฯ พลเอก ประวิตร เปิดทำเนียบ รับข้อเรียกร้องจากผู้แทนกลุ่มมวลชน 3 กลุ่ม ขอแก้ไขปัญหาที่ดินทำกิน แหล่งน้ำ หนี้สิน ยืนยันรัฐบาลมุ่งแก้ไขปัญหา เพื่อประชาชนอยู่ดีกินดี
วันพุธที่ 28 กันยายน 2565
รองนายกฯ พลเอก ประวิตร เปิดทําเนียบ รับข้อเรียกร้องจากผู้แทนกลุ่มมวลชน 3 กลุ่ม ขอแก้ไขปัญหาที่ดินทํากิน แหล่งน้ํา หนี้สิน ยืนยันรัฐบาลมุ่งแก้ไขปัญหา เพื่อประชาชนอยู่ดีกินดี
รองนายกฯ พลเอก ประวิตร เปิดทําเนียบ รับข้อเรียกร้องจากผู้แทนกลุ่มมวลชน 3 กลุ่ม ขอแก้ไขปัญหาที่ดินทํากิน แหล่งน้ํา หนี้สิน ยืนยันรัฐบาลมุ่งแก้ไขปัญหา เพื่อประชาชนอยู่ดีกินดี
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า วันนี้ (28 กันยายน 2565) เวลา 16.30 น. ณ ห้องรับรอง 1 ตึกบัญชาการ 1 ทําเนียบรัฐบาล ผู้แทนกลุ่มมวลชน ประกอบด้วย ตัวแทนกลุ่มผู้ร่วมพัฒนาชาติไทย กลุ่มมวลชนสมัชชาเกษตรกรภาคอีสานและสมาพันธ์เกษตรกรอีสาน (สอส.) และกลุ่มสภาเครือข่ายประชาชนอีสาน สภาประชาชน 4 ภาค เข้าพบ พลเอก ประวิตร วงษ์สุวรรณ รองนายกรัฐมนตรี โดยมี นายอนุชา นาคาศัย รัฐมนตรีประจําสํานักนายกรัฐมนตรี นายธีรภัทร ประยูรสิทธิ ปลัดสํานักนายกรัฐมนตรี ผู้แทนส่วนราชการที่เกี่ยวข้อง ได้แก่ กระทรวงเกษตรและสหกรณ์ กรมชลประทาน และ กอ.รมน. เข้าร่วมด้วย
โดยผู้แทนกลุ่มมวลชนขอให้รัฐบาลพิจารณาแก้ไขปัญหาความเดือดร้อนของกลุ่มในเรื่องต่าง ๆ ได้แก่ พิจารณาข้อกฎหมายที่เกี่ยวข้องในการดําเนินการต่าง ๆ ให้เป็นปัจจุบัน มีความเหมาะสมและสามารถดําเนินการได้ โดยลดข้อจํากัดและเงื่อนไขต่าง ๆ รวมทั้งขอให้พิจารณาแก้ไขปัญหาที่ดินทํากิน ปัญหาแหล่งน้ําเพื่อการเกษตร ปัญหาหนี้สิน เป็นต้น
ทั้งนี้ พลเอก ประวิตร ได้มอบหมายให้รัฐมนตรีประจําสํานักนายกรัฐมนตรี ในฐานะประธานอนุกรรมการติดตามการแก้ไขปัญหาความเดือดร้อนของมวลชน พิจารณาแต่งตั้งคณะทํางาน ศึกษารวบรวมข้อมูล ข้อเท็จจริง และพิจารณาตามความเหมาะสม เร่งให้การช่วยเหลือให้เป็นที่ยุติ พร้อมทั้งเร่งรัดติดตามการแก้ไขปัญหาความเดือดร้อนต่าง ๆ โดยเร็ว ทั้งนี้ รองนายกรัฐมนตรีกล่าวยืนยันว่ารัฐบาลได้มีการดําเนินการมาโดยตลอด เพื่อดูแลช่วยเหลือผู้มีรายได้น้อย รวมทั้งการแก้ไขปัญหาที่ทํากิน ที่อยู่อาศัย และแหล่งน้ํา รวมทั้งปัญหาอื่น ๆ ยืนยันว่ารัฐบาลจะดูแลแก้ไขปัญหาให้ประชาชนอย่างเต็มความสามารถ เพื่อบรรเทาความเดือดร้อนให้ประชาชนกินดีอยู่ดี
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ให้ Jetro Bangkok และ JCC เข้าพบ เพื่อรายงานสรุปผลแนวโน้มทางเศรษฐกิจ ประจำครึ่งปีแรก พ.ศ. 2565
วันพุธที่ 5 ตุลาคม 2565
รัฐมนตรีฯ สุริยะ ให้ Jetro Bangkok และ JCC เข้าพบ เพื่อรายงานสรุปผลแนวโน้มทางเศรษฐกิจ ประจําครึ่งปีแรก พ.ศ. 2565
รัฐมนตรีฯ สุริยะ ให้ Jetro Bangkok และ JCC เข้าพบ เพื่อรายงานสรุปผลแนวโน้มทางเศรษฐกิจ ประจําครึ่งปีแรก พ.ศ. 2565
รัฐบาลไทย-ข่าวทำเนียบรัฐบาล-รัฐบาลบรรจุ “บริการป้องกันการยุติการตั้งครรภ์ที่ไม่ปลอดภัย” ในระบบหลักประกันสุขภาพแห่งชาติ ดูแลความปลอดภัยให้กับหญิงไทยทุกอายุ ตลอดจนอำนวยความสะดวกการเข้าถึงยาคุม
วันอังคารที่ 4 ตุลาคม 2565
รัฐบาลบรรจุ “บริการป้องกันการยุติการตั้งครรภ์ที่ไม่ปลอดภัย” ในระบบหลักประกันสุขภาพแห่งชาติ ดูแลความปลอดภัยให้กับหญิงไทยทุกอายุ ตลอดจนอํานวยความสะดวกการเข้าถึงยาคุม
รัฐบาลบรรจุ “บริการป้องกันการยุติการตั้งครรภ์ที่ไม่ปลอดภัย” ในระบบหลักประกันสุขภาพแห่งชาติ ดูแลความปลอดภัยให้กับหญิงไทยทุกอายุ ตลอดจนอํานวยความสะดวกการเข้าถึงยาคุม
วันนี้ (วันที่ 4 ตุลาคม 2565) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลตระหนักดีถึงปัญหาจากการตั้งครรภ์ ที่ไม่พร้อมหรือไม่พึงประสงค์ โดยที่ผ่านมามีหญิงตั้งครรภ์จํานวนไม่น้อยต้องประสบภาวะของการยุติการตั้งครรภ์อย่างไม่ปลอดภัย นําไปสู่อันตรายและเสียชีวิต หรือความผิดปกติหรือทุพพลภาพอย่างร้ายแรงของทารกที่จะคลอดออกมา สํานักงานหลักประกันสุขภาพแห่งชาติ (สปสช.) จึงบรรจุ “บริการป้องกันการยุติการตั้งครรภ์ที่ไม่ปลอดภัย” ให้เป็นสิทธิประโยชน์ในระบบหลักประกันสุขภาพ เพื่อดูแลความปลอดภัยให้กับหญิงไทยทุกอายุ ทุกสิทธิการรักษา ที่จําเป็นต้องยุติการตั้งครรภ์จากภาวะการตั้งครรภ์ที่ไม่พร้อม ครอบคลุมการให้บริการทั้งวิธีการใช้ยาหรือวิธีการทางศัลยกรรม โดยมีหน่วยบริการในระบบหลักประกันสุขภาพแห่งชาติที่มีศักยภาพในการให้บริการยุติการตั้งครรภ์ด้วยยาซึ่งลงทะเบียนกับกรมอนามัย จํานวน 144 แห่ง ครอบคลุม 23 จังหวัด
ทั้งนี้ การขอรับหรือการให้บริการยุติการตั้งครรภ์ เป็นไปตามมาตรา 305 แห่งประมวลกฎหมายอาญา พ.ศ. 2565 ซึ่งได้เผยแพร่ในในราชกิจจานุเบกษาเมื่อที่ 26 ก.ย. 65 และจะมีผลบังคับเมื่อพ้น 30 วันนับแต่วันประกาศ ที่กําหนดให้หญิงซึ่งมีอายุครรภ์เกิน 12 สัปดาห์ แต่ไม่เกิน 20 สัปดาห์ สามารถยุติการตั้งครรภ์ได้โดยไม่ถือเป็นความผิดทางอาญา แต่หญิงนั้นต้องได้รับคําปรึกษาจากผู้ประกอบวิชาชีพเวชกรรมและผู้ประกอบวิชาชีพอื่นตามหลักเกณฑ์และวิธีการที่รัฐมนตรีว่าการกระทรวงสาธารณสุขประกาศกําหนดโดยคําแนะนําแพทยสภาและหน่วยงานที่เกี่ยวข้อง ทั้งนี้ เพื่อให้หญิงนั้นได้รับข้อมูลที่รอบด้านก่อนการตัดสินใจยุติการตั้งครรภ์
นางสาวรัชดา กล่าวต่อว่า สปสช. ได้รวบรวมข้อมูลการบริการเพื่อป้องกันการยุติการตั้งครรภ์ที่ไม่ปลอดภัย ซึ่งปีงบประมาณ 2565 มีหญิงตั้งครรภ์ที่ได้รับการดูแล จํานวน 12,544 ราย และเพื่อเป็นการป้องกันภาวะการตั้งครรภ์ไม่พร้อม รวมถึงปัญหาท้องไม่พร้อมในกลุ่มวัยรุ่น กองทุนบัตรทองได้จัดสิทธิประโยชน์บริการคุมกําเนิดแบบกึ่งถาวร อาทิ การใส่ห่วงอนามัย การฝังยาคุมกําเนิด แก่ผู้หญิงหลังยุติการตั้งครรภ์ด้วย
สําหรับปีงบประมาณ 2566 นี้ สปสช.ได้เพิ่มความสะดวกในการเข้าถึงยาคุมกําเนิดฉุกเฉินที่ร้านยา และยังขยายหน่วยบริการโดยให้สามารถไปรับบริการคุมกําเนิดชั่วคราวที่ร้านยา คลินิกเวชกรรม คลินิกชุมชนอบอุ่น คลินิกพยาบาล (เฉพาะบางรายการ) ที่เข้าร่วมโครงการ นอกเหนือจากการรับบริการที่โรงพยาบาลและโรงพยาบาลส่งเสริมสุขภาพตําบลในสังกัดกระทรวงสาธารณสุข และหน่วยบริการอื่นในระบบหลักประกันสุขภาพแห่งชาติ อีกทั้งเพิ่มการเข้าถึงสิทธิประโยชน์สําหรับบริการคุมกําเนิดแบบกึ่งถาวร ด้วยวิธีใส่ห่วงอนามัยและการฝังยาคุมกําเนิด จากเดิมที่ให้เฉพาะหญิงอายุต่ํากว่า 20 ปี และกรณีอายุมากกว่า 20 ปีเฉพาะหลังการยุติการตั้งครรภ์เท่านั้น เป็นให้สิทธิกับหญิงวัยเจริญพันธุ์ทั้งหมด
รัฐบาลไทย-ข่าวทำเนียบรัฐบาล-ปลัด สธ. เปิดศูนย์หลอดเลือดหัวใจและสมอง จ.ชัยภูมิ ลดการส่งต่อและเสียชีวิต
วันเสาร์ที่ 10 กันยายน 2565
ปลัด สธ. เปิดศูนย์หลอดเลือดหัวใจและสมอง จ.ชัยภูมิ ลดการส่งต่อและเสียชีวิต
ปลัดกระทรวงสาธารณสุข เปิดศูนย์โรคหลอดเลือดหัวใจและโรคหลอดเลือดสมอง ชัยภูมิ เซฟฮาร์ท (Chaiyaphum Heart and Brain Safe Heart Center) โดยความร่วมมือระหว่างโรงพยาบาลชัยภูมิ กับภาคเอกชน ช่วยให้ผู้ป่วยได้รับการรักษาใกล้บ้านลดการส่งต่อและลดอัตราการเสียชีวิต
วันนี้ (10 กันยายน 2565) ที่ โรงพยาบาลชัยภูมิ จังหวัดชัยภูมิ นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานเปิดศูนย์โรคหลอดเลือดหัวใจและโรคหลอดเลือดสมอง ชัยภูมิ เซฟฮาร์ท (Chaiyaphum Heart and Brain Safe Heart Center) โดยมี นายไกรสร กองฉลาด ผู้ว่าราชการจังหวัดชัยภูมิ นายแพทย์วชิระ บถพิบูลย์ นายแพทย์สาธารณสุขจังหวัดชัยภูมิ นายแพทย์ณรงค์ศักดิ์ บํารุงถิ่น ผู้อํานวยการโรงพยาบาลชัยภูมิ และทีมแพทย์ผู้เชี่ยวชาญด้านโรคหลอดเลือดหัวใจและโรคหลอดเลือดสมอง ชัยภูมิ เซฟฮาร์ท (Chaiyaphum Heart and Brain Safe Heart Center) เข้าร่วมงาน
นายแพทย์เกียรติภูมิกล่าวว่า โรคหัวใจและโรคหลอดเลือดสมอง เป็นสาเหตุของการเสียชีวิตอันดับต้นๆ ของคนไทย ซึ่งหากป้องกันและรักษาอย่างทันท่วงที จะสามารถลดโอกาสการสูญเสียได้อย่างมาก โดยโรงพยาบาลชัยภูมิ ได้ร่วมมือกับ บริษัท เซฟฮาร์ท การแพทย์ กรุ๊ปส์ จํากัด เปิดศูนย์โรคหลอดเลือดหัวใจและโรคหลอดเลือดสมอง แบบครบวงจร เป็นศูนย์โรคหัวใจแห่งแรกของจังหวัดชัยภูมิ และเป็นศูนย์โรคหลอดเลือดสมองแห่งแรกในเขตสุขภาพที่ 9 ให้บริการตรวจวินิจฉัยด้วยเทคโนโลยีและอุปกรณ์ทางการแพทย์ที่ทันสมัย และรักษาด้วยการสวนหลอดเลือดหัวใจโดยทีมแพทย์ผู้เชี่ยวชาญตลอด 24 ชั่วโมง
“ขอชื่นชมทีมผู้บริหาร โรงพยาบาลชัยภูมิ ที่มุ่งมั่นพัฒนาการบริการทางการแพทย์ขั้นสูง ช่วยให้ผู้ป่วยในจังหวัดชัยภูมิและจังหวัดใกล้เคียงได้เข้าถึงบริการตรวจและรักษาโดยแพทย์ผู้เชี่ยวชาญเฉพาะทางใกล้บ้าน ลดการส่งต่อ ลดระยะเวลารอคอยการรักษา และลดอัตราการเสียชีวิตของผู้ป่วยโรคหัวใจและโรคหลอดเลือดสมองในพื้นที่และจังหวัดใกล้เคียงได้อย่างดี” นายแพทย์เกียรติภูมิกล่าว
ทั้งนี้ ศูนย์โรคหลอดเลือดหัวใจและโรคหลอดเลือดสมอง ชัยภูมิ เซฟฮาร์ท พร้อมเปิดให้บริการ วันที่ 1 พฤศจิกายน 2565 นี้ เป็นต้นไป ณ อาคารภูมิสวัสดิรักษ์ ชั้น 6 โรงพยาบาลชัยภูมิ ภายในประกอบด้วย หอผู้ป่วย 12 เตียง หอผู้ป่วยวิกฤตโรคหัวใจ โรคหลอดเลือดสมอง 8 เตียง ห้องตรวจผู้ป่วยนอก 4 ห้อง ห้องตรวจอัลตราซาวด์หัวใจ (Echocardiogram) 1 ห้อง และห้องตรวจสมรรถภาพการทํางานของหัวใจขณะออกกําลังกาย (EST) 1 ห้อง
************************************* 10 กันยายน 2565
รัฐบาลไทย-ข่าวทำเนียบรัฐบาล-โฆษก สธ. ยัน กระทรวงดูแลสุขภาพทุกมิติ ส่งเสริมไม่ให้ป่วย แต่ป่วยแล้วต้องได้รับการดูแลอย่างเท่าเทียม
วันอังคารที่ 25 ตุลาคม 2565
โฆษก สธ. ยัน กระทรวงดูแลสุขภาพทุกมิติ ส่งเสริมไม่ให้ป่วย แต่ป่วยแล้วต้องได้รับการดูแลอย่างเท่าเทียม
โฆษกกระทรวงสาธารณสุข ยืนยัน การดําเนินงานของกระทรวงสาธารณสุขให้ความสําคัญทั้งการส่งเสริมสุขภาพ ป้องกันโรค รักษา ฟื้นฟูสุขภาพ และคุ้มครองผู้บริโภคด้านสุขภาพ ระบบหลักประกันสุขภาพได้รับการพัฒนาต่อยอด ช่วยผู้ป่วยโรคเรื้อรัง ร้ายแรง ได้เข้าถึงบริการมากขึ้น
นายแพทย์รุ่งเรือง กิจผาติ หัวหน้าที่ปรึกษาระดับกระทรวง (นายแพทย์ทรงคุณวุฒิ 11) และโฆษกกระทรวงสาธารณสุข กล่าวถึงกรณีมีผู้ให้ความเห็นเรื่องงบประมาณของกระทรวงสาธารณสุข หากบริหารจัดการมีประสิทธิภาพ ลดรายจ่ายประจํา เพิ่มการลงทุนด้านสร้างเสริมสุขภาพประชาชน และใช้เทคโนโลยีช่วยในการให้บริการ จะทําให้บุคลากรทางการแพทย์เหนื่อยน้อยลงและทํางานมีประสิทธิภาพมากขึ้น ว่า กระทรวงสาธารณสุขดูแลสุขภาพของประชาชนอย่างครอบคลุมทุกช่วงวัยและให้ความสําคัญในทุกมิติ ทั้งด้านการส่งเสริมสุขภาพ การป้องกันโรคการรักษาพยาบาล การฟื้นฟูสุขภาพ และการคุ้มครองผู้บริโภคด้านสุขภาพ โดยการส่งเสริมให้ผู้ที่ยังไม่ป่วยให้มีสุขภาพที่ดี ขณะที่ผู้ที่ป่วยแล้วก็ต้องได้รับการดูแลอย่างทั่วถึงและเท่าเทียม ไม่ถูกทิ้งไว้ข้างหลัง ดังจะเห็นได้ว่า ปัจจุบันประชาชนมีการตื่นตัวในการดูแลสุขภาพเพิ่มขึ้นมาก มีรูปแบบการออกกําลังกายที่หลากหลาย และมีกิจกรรมที่ส่งเสริมการออกกําลังกายอย่างต่อเนื่อง ยกตัวอย่างกิจกรรมก้าวท้าใจ ขณะนี้เป็นซีซั่นที่ 4 แล้ว มีผู้เข้าร่วมกิจกรรมรวมเกือบ 5 ล้านคน
นายแพทย์รุ่งเรืองกล่าวต่อว่า ในด้านการรักษาพยาบาล มีการพัฒนาจนก้าวหน้าไปอย่างมากเช่นกัน ทั้งการพัฒนาระบบที่เชื่อมโยงการรักษาจากระดับชุมชนไปจนถึงศูนย์เชี่ยวชาญเฉพาะทางแบบไร้รอยต่อ มีการนําเทคโนโลยีดิจิทัลเข้ามาช่วยเรื่องระบบนัดหมายแพทย์ ระบบคิว เพิ่มความรวดเร็วและลดความแออัดในสถานบริการ โดยเฉพาะระบบหลักประกันสุขภาพถ้วนหน้า หรือ 30 บาทรักษาทุกโรคเดิม ได้มีการพัฒนาต่อยอดจนทําให้ผู้ป่วยเข้าถึงบริการการแพทย์ขั้นสูงได้มากขึ้น สะดวกขึ้น และลดภาระค่าใช้จ่ายได้มากขึ้น เช่น การฟอกไตด้วยเครื่องไตเทียม ที่ให้สิทธิผู้ป่วยรับบริการโดยไม่ต้องจ่ายเงินสมทบเพิ่ม และยังขยายหน่วยบริการไปถึงระดับอําเภอ ผู้ป่วยไปใช้บริการได้ใกล้บ้าน ลดภาระค่าใช้จ่ายในการเดินทางของผู้ป่วยและญาติได้อย่างมาก
“ขณะนี้ มีความพยายามนําการทํากิจกรรมระดมทุนให้โรงพยาบาล ไปเชื่อมโยงกับการบริหารงบประมาณของกระทรวงสาธารณสุข หรือการทํางานของบุคลากร ซึ่งเป็นคนละเรื่องกัน ความตั้งใจที่จะช่วยเหลือสังคมและการมีจิตศรัทธาบริจาคของประชาชน เป็นสิ่งที่ดี เป็นการทําความดีที่ไม่ควรถูกนําไปเป็นเครื่องมือทางการเมือง” นายแพทย์รุ่งเรืองกล่าว
***************************************** 25 ตุลาคม 2565
รัฐบาลไทย-ข่าวทำเนียบรัฐบาล-​โฆษกรัฐบาลเผย รัฐบาลยินดีการประชุมระดับสูงเอเปคว่าด้วยสาธารณสุขและเศรษฐกิจ ครั้งที่ 12 ประสบผลสำเร็จ บรรลุข้อมติ 12 ข้อ เพื่อความมั่นคงทางสุขภาพอย่างยั่งยืน
วันอังคารที่ 30 สิงหาคม 2565
​โฆษกรัฐบาลเผย รัฐบาลยินดีการประชุมระดับสูงเอเปคว่าด้วยสาธารณสุขและเศรษฐกิจ ครั้งที่ 12 ประสบผลสําเร็จ บรรลุข้อมติ 12 ข้อ เพื่อความมั่นคงทางสุขภาพอย่างยั่งยืน
​โฆษกรัฐบาลเผย รัฐบาลยินดีการประชุมระดับสูงเอเปคว่าด้วยสาธารณสุขและเศรษฐกิจ ครั้งที่ 12 ประสบผลสําเร็จ บรรลุข้อมติ 12 ข้อ เพื่อความมั่นคงทางสุขภาพอย่างยั่งยืน
วันนี้ (30 สิงหาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า การประชุมระดับสูงเอเปคว่าด้วยสาธารณสุขและเศรษฐกิจ (The 12th APEC High-Level Meeting on Health and Economy : HLM12) ครั้งที่ 12 ที่กรุงเทพฯ ซึ่งจัดขึ้นภายใต้หัวข้อหลัก “เปิดกว้างสร้างสัมพันธ์กับภาคี เชื่อมโยงกันกับโลก สู่สมดุลระหว่างสาธารณสุขและเศรษฐกิจ” ได้เสร็จสิ้นลงเป็นที่เรียบร้อยแล้ว รวมทั้งมีผลลัพธ์ที่สําคัญจากการประชุมครั้งนี้คือ ข้อมติ 12 ข้อ โดยไทยยังได้รับเสียงชื่นชมจากนานาประเทศถึงการบริหารจัดการสถานการณ์การแพร่ระบาดโควิด-19 อย่างดีเยี่ยม
โฆษกประจําสํานักนายกรัฐมนตรีกล่าวว่า ข้อมติ 12 ข้อ ถือเป็นผลลัพธ์ที่สําคัญจากการประชุม ที่มุ่งสร้างสมดุลทางด้านสุขภาพและเศรษฐกิจ สอดคล้องกับแนวคิดหลักของการเป็นเจ้าภาพจัดการประชุมเอเปคของไทยในโมเดลเศรษฐกิจ Bio-Circular-Green (BCG)
โดยสาระสําคัญของ 12 ข้อมติ ครอบคลุมถึงการส่งเสริมความร่วมมือระดับนานาชาติ และระดับภูมิภาค และความเป็นหุ้นส่วนเพื่อพัฒนาสุขภาพและความมั่งคั่งของผู้คนในภูมิภาคเอเชีย-แปซิฟิก การเปิดพรมแดนเพื่อการเดินทางที่ปลอดภัย การแบ่งปันและถ่ายทอดเทคโนโลยีวัคซีนโควิด-19 โดยใช้นวัตกรรมและเทคโนโลยีด้านสุขภาพดิจิทัล การเสริมสร้างความแข็งแกร่งให้กับบุคลากรด้านสาธารณสุข การสร้างหลักประกันสุขภาพถ้วนหน้า การเข้าถึงวัคซีน การส่งมอบวัคซีนป้องกันโควิด-19 และการสนับสนุนการเข้าถึงวัคซีน การรักษา และการวินิจฉัยโควิด-19 ที่ปลอดภัย มีประสิทธิภาพ มีคุณภาพ และราคาไม่แพง ความเท่าเทียมด้านสุขภาพและจัดการกับอุปสรรคด้านสุขภาพโดยเฉพาะสําหรับผู้หญิงในภาคแรงงาน ธุรกิจ และผู้ประกอบการ การฟื้นตัวของเศรษฐกิจโดยรวมจากโควิด-19 โดยเฉพาะอย่างยิ่งการเริ่มต้นของกิจกรรมทางสังคม การเรียน และธุรกิจในเขตเศรษฐกิจเอเปค การสร้างความมั่นคงด้านสุขภาพ เพื่อเตรียมพร้อมสําหรับการระบาดใหญ่ครั้งต่อไปผ่านการลงทุนเรื่องระบบสุขภาพ การร่วมมือกับภาคเอกชนให้มากยิ่งขึ้น และการสร้างเศรษฐกิจดิจิทัลที่เปิดกว้าง เป็นธรรม และครอบคลุม
“ความมั่นคงด้านสุขภาพและการเสริมสร้างระบบดูแลสุขภาพที่ดี เพื่อเตรียมพร้อมรับภัยคุกคามด้านสุขภาพอื่น ๆ ในอนาคตถือเป็นวาระที่รัฐบาลไทยให้ความสําคัญ โดยรัฐบาลมุ่งมั่น และพร้อมร่วมมือกับเขตเศรษฐกิจเอเปค พัฒนาสุขภาพและความเป็นอยู่ที่ดี เพื่อต่อยอดส่งเสริมการค้า การเติบโตอย่างครอบคลุม และยั่งยืน ในภูมิภาคเอเชีย-แปซิฟิก เพื่อบรรลุความมั่นคงทางสุขภาพและเศรษฐกิจอย่างยั่งยืนในอนาคต” นายอนุชาฯ กล่าว
รัฐบาลไทย-ข่าวทำเนียบรัฐบาล-23 ตุลาคม 2565 การทางพิเศษแห่งประเทศไทยยกเว้นค่าผ่านทางพิเศษ 3 สายทาง
วันศุกร์ที่ 21 ตุลาคม 2565
23 ตุลาคม 2565 การทางพิเศษแห่งประเทศไทยยกเว้นค่าผ่านทางพิเศษ 3 สายทาง
...
การทางพิเศษแห่งประเทศไทย (กทพ.) กระทรวงคมนาคม ยกเว้นการเก็บค่าผ่านทางพิเศษ รวม 3 สายทาง ในวันอาทิตย์ที่ 23 ตุลาคม 2565 ตั้งแต่เวลา 00.01 น. - 24.00 น. ดังนี้
1) ทางพิเศษเฉลิมมหานคร (ทางด่วนขั้นที่ 1) จํานวน 19 ด่าน
2) ทางพิเศษศรีรัช (ทางด่วนขั้นที่ 2) จํานวน 31 ด่าน
3) ทางพิเศษอุดรรัถยา (บางปะอิน - ปากเกร็ด) จํานวน 10 ด่าน
ซึ่งวันดังกล่าวเป็นวันหยุดราชการประจําปี ตามประกาศสํานักนายกรัฐมนตรี ตามที่ กทพ. บริษัททางด่วนและรถไฟฟ้ากรุงเทพ จํากัด (มหาชน) (BEM) และบริษัททางด่วนกรุงเทพเหนือ จํากัด (NECL) ร่วมปฏิบัติตามเงื่อนไขสัญญาสัมปทานโครงการระบบทางด่วนขั้นที่ 2 (ทางพิเศษศรีรัชรวมถึงส่วน D) และสัญญาโครงการทางด่วนสายบางปะอิน - ปากเกร็ด (ทางพิเศษอุดรรัถยา) ฉบับแก้ไขใหม่ เพื่อเป็นการอํานวยความสะดวกในการเดินทางของประชาชนในวันหยุด
ทั้งนี้ ผู้ใช้ทางพิเศษสามารถดาวน์โหลด Application “EXAT Portal” เพื่อเข้าไปอัปเดตเป็นบัตร Easy Pass Plus + เข้าไปใช้งานระบบ M-Flow โดยไม่ต้องลงทะเบียนใหม่ รวมถึงยังสามารถตรวจสอบยอดเงินคงเหลือในบัตร Easy Pass ตลอดจนรับข่าวสารโปรโมชั่นและสิทธิประโยชน์ต่าง ๆ อีกทั้งยังสามารถ ขอความช่วยเหลือฉุกเฉิน (SOS) ผ่านทางแอปพลิเคชันดังกล่าว ได้อีกช่องทางหนึ่งด้วย
รัฐบาลไทย-ข่าวทำเนียบรัฐบาล-ไทย – คาซัคสถาน กระชับความสัมพันธ์ความร่วมมือด้านการเกษตร
วันอังคารที่ 18 ตุลาคม 2565
ไทย – คาซัคสถาน กระชับความสัมพันธ์ความร่วมมือด้านการเกษตร
ไทย – คาซัคสถาน กระชับความสัมพันธ์ความร่วมมือด้านการเกษตร พร้อมแนวทางขยายตลาดและแลกเปลี่ยนการค้าสินค้าเกษตรระหว่างกัน
(วันที่ 17 ตุลาคม 2565 เวลา 14.00 น.) ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ หารือร่วมกับ นายอาร์มัน อิสเซตอฟ (H.E. Mr. Arman Issetov) เอกอัครราชทูตสาธารณรัฐคาซัคสถานประจําประเทศไทย โดยมีนายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ นายสมชวน รัตนมังคลานนท์ รองปลัดกระทรวงเกษตรและสหกรณ์ นายระพีภัทร์ จันทรศรีวงศ์ อธิบดีกรมวิชาการเกษตร พร้อมด้วยผู้แทนหน่วยงานในสังกัดกระทรวงเกษตรและสหกรณ์ เข้าร่วม ณ ห้องรับรองกระทรวงเกษตรและสหกรณ์
สําหรับการหารือในครั้งนี้ กระทรวงเกษตรฯ ยินดีร่วมมือจัดทําบันทึกความเข้าใจว่าด้วยความร่วมมือด้านการเกษตรระหว่างไทย – คาซัคสถาน ซึ่งการลงนามบันทึกความเข้าใจฯ นี้ถือเป็นจุดเริ่มต้นของการพัฒนากิจกรรม/โครงการความร่วมมือด้านการเกษตรที่สําคัญ สามารถส่งเสริมการพัฒนาความร่วมมือด้านวิชาการเกษตรระดับเจ้าหน้าที่ นักวิจัย และเกษตรกร ซึ่งจะเกิดประโยชน์ร่วมกันในด้านต่าง ๆ และนําไปสู่การเพิ่มมูลค่าการค้าสินค้าเกษตรระหว่างกัน
ทั้งนี้ คาซัคสถาน มีพื้นที่มากเป็นอันดับ 9 ของโลก เป็นประตู (Gateway) ไปสู่ตะวันตก และสหภาพเศรษฐกิจยูเรเซีย (Eurasian Economic Union: EEC) โดยมีประชากรมากถึง 880 ล้านคน และมีมูลค่าการค้ากับต่างประเทศประมาณ 4 พันล้านเหรียญสหรัฐ คิดเป็นประมาณร้อยละ 70 โดยคาซัคสถานให้ความสําคัญด้านการลงทุนภาคเกษตรเป็นลําดับแรก โดยในปี 2564 คาซัคสถานส่งออกสินค้าเกษตรมากกว่า 3.7 พันล้านเหรียญสหรัฐ
“นับเป็นโอกาสที่ดีของกระทรวงเกษตรฯ ที่พร้อมจะส่งเสริมการขยายคู่ค้าสินค้าเกษตรใหม่ในคาซัคสถานและประเทศในแถบเอเชียกลาง ซึ่งเป็นกลุ่มประเทศมีศักยภาพใหม่ที่โดดเด่นและน่าสนใจ โดยฝ่ายคาซัคสถานยินดีสนับสนุนนักธุรกิจของไทยเข้าไปลงทุนในคาซัคสถาน และยินดีกระชับความสัมพันธ์ด้านการค้าเพิ่มมากขึ้น โดยสินค้าที่มีศักยภาพของคาซัคสถาน ได้แก่ สินค้าปศุสัตว์ สินค้าประมงน้ําจืด สําหรับสินค้าเกษตรของไทยส่งออกไปคาซัคสถาน ได้แก่ ผลไม้เขตร้อน สินค้าปศุสัตว์ สินค้าประมง เป็นต้น ซึ่งภายหลังจากการหารือระหว่างกันในวันนี้ จะเป็นจุดเริ่มต้นของความร่วมมือด้านการเกษตรร่วมกันในอนาคต โดยกระทรวงเกษตรฯ พร้อมให้ความร่วมมือให้ทุกมิติกับคาซัคสถาน และมุ่งเน้นการสร้างความมั่นคง และความปลอดภัยด้านอาหารทั้งในระดับทวิภาคีและในระดับสากล” ดร.เฉลิมชัย กล่าว
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ยินดี ททท. คาดการณ์ ในปี 2566 จะมีนักท่องเที่ยว มาเยือนประเทศไทยถึง 18 ล้านคน สร้างรายได้รวมจากการท่องเที่ยว 1.73 ล้านล้านบาท
วันเสาร์ที่ 5 พฤศจิกายน 2565
​โฆษกรัฐบาลเผย นายกฯ ยินดี ททท. คาดการณ์ ในปี 2566 จะมีนักท่องเที่ยว มาเยือนประเทศไทยถึง 18 ล้านคน สร้างรายได้รวมจากการท่องเที่ยว 1.73 ล้านล้านบาท
​โฆษกรัฐบาลเผย นายกฯ ยินดี ททท. คาดการณ์ ในปี 2566 จะมีนักท่องเที่ยว มาเยือนประเทศไทยถึง 18 ล้านคน สร้างรายได้รวมจากการท่องเที่ยว 1.73 ล้านล้านบาท
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ได้ทราบว่า การท่องเที่ยวแห่งประเทศไทย (ททท.) ได้คาดการณ์ให้ในปี พ.ศ. 2566 จะมีนักท่องเที่ยวต่างชาติมาเยือนประเทศไทย เป็นจํานวนกว่า 18 ล้านคน
โฆษกรัฐบาลกล่าวว่า จากข้อมูลของ ททท. คาดว่าในปี 2566 จะมีนักท่องเที่ยวต่างชาติมาเยือนประเทศไทยเป็นจํานวน 18 ล้านคน ซึ่งจะสร้างรายได้ประมาณ 9.7 แสนล้านบาท ส่วนการประมาณการตลาดในประเทศ ททท.คาดว่าจะสร้างรายได้ 7.6 แสนล้านบาท รวมรายได้จากการท่องเที่ยวทั้งสิ้นประมาณ 1.73 ล้านล้านบาทตลอดทั้งปี
ทั้งนี้ ตั้งแต่วันที่ 1 ม.ค.-30 ต.ค.65 มีนักท่องเที่ยวต่างชาติเดินทางเข้าไทยแล้วกว่า 7.56 ล้านคน และในเดือน พ.ย.และ ธ.ค.นี้ คาดว่าจะมีนักท่องเที่ยวต่างชาติเดินทางเข้าไทยอีกราวเดือนละอีก 1.5 ล้านคน ดังนั้นในปีนี้ไทยน่าจะมีนักท่องเที่ยวต่างชาติไม่ต่ํากว่า 10 ล้านคนตามเป้าหมายที่วางไว้ โดยใน 2 เดือนสุดท้ายของปีนี้ (พ.ศ. 2565) คาดว่าจะมีไฟล์ทบินมาประเทศไทยถึง 15,778 ไฟล์ท โดยตลาดนักท่องเที่ยวจากอินเดีย และมาเลเซียมีอัตราส่วนผู้โดยสารต่อไฟล์ทบินถึงร้อยละ 85 และร้อยละ 68 ตามลําดับ
นอกจากนี้ ข้อมูล ณ วันที่ 30 ตุลาคม 2565 มีจํานวนนักท่องเที่ยวจากอาเซียน เอเชียใต้ และเอเชียแปซิฟิกสูงถึง 4.1 ล้านคน คิดเป็นร้อยละ 54 ของนักท่องเที่ยวทั้งหมดในปีนี้ ในขณะที่กลุ่มนักท่องเที่ยวจากเอเชียตะวันออกได้กลับมาท่องเที่ยวอีกครั้งเป็นจํานวนกว่า 8 แสนคน คิดเป็นร้อยละ 11 ของจํานวนนักท่องเที่ยวทั้งหมด ทั้งนี้ในปีหน้า ตลาดการท่องเที่ยวน่าจะกลับมาคึกคักอีกครั้ง
“นายกรัฐมนตรียินดีที่นักท่องเที่ยวจากทั่วโลกยังคงให้ความสําคัญ นิยมการท่องเที่ยวในประเทศไทย โดยยังคงเป็นจุดหมายปลายทางที่ตอบโจทย์นักท่องเที่ยวที่ต้องการเดินทางมาเยือน และสามารถต่อสู้ทางการตลาดกับประเทศอื่นๆได้อย่างมีศักยภาพ แม้ว่าหลายประเทศจะเริ่มทยอยฟื้นตัวจากโควิด และเปิดรับนักท่องเที่ยวกันแล้วก็ตาม ซึ่งนายกรัฐมนตรีได้สั่งการให้หน่วยงานที่เกี่ยวข้อง เพิ่มจํานวนบุคลากรเพื่อให้การบริการและรองรับการเดินทางที่สูงขึ้น โดยเฉพาะเจ้าหน้าที่ที่เกี่ยวข้องในการตรวจเอกสารสําคัญของผู้เดินทางในด่านแรก ทั้งขาเข้าและขาออก เช่น สนามบินต่างๆ โดยให้เพิ่มช่องทางในการอํานวยความสะดวกให้ผู้ที่เดินทาง ทั้งคนไทยและชาวต่างชาติและผู้ใช้บริการให้รวดเร็วและคล่องตัว นอกจากนี้ ขอบคุณทุกหน่วยงานที่เกี่ยวข้องที่ร่วมดําเนินงานตอบรับตามแนวนโยบายของรัฐบาลในการสนับสนุนการท่องเที่ยวอย่างต่อเนื่อง และเหมาะสมกับสถานการณ์ รวมทั้งขอบคุณประชาชนทุกคนที่มีส่วนร่วม ทําให้ไทยมีเสน่ห์และเอกลักษณ์ มีสภาพแวดล้อมที่เป็นมิตรกับนักท่องเที่ยว รักษากระแสความนิยมในหมู่นักท่องเที่ยวได้อย่างต่อเนื่อง” นายอนุชาฯ กล่าว
รัฐบาลไทย-ข่าวทำเนียบรัฐบาล- สปสช.เปิดให้ผู้ถือบัตรทองสามารถเปลี่ยนหน่วยบริการได้เองผ่านแอปพลิเคชัน สปสช. 4 ครั้ง/ปี อำนวยความสะดวกผู้ต้องไปทำงานหรือศึกษาต่างถิ่น สนับสนุนนโยบายประชาชนเข้าถึงการรักษาเท่าเทียม
วันศุกร์ที่ 23 กันยายน 2565
สปสช.เปิดให้ผู้ถือบัตรทองสามารถเปลี่ยนหน่วยบริการได้เองผ่านแอปพลิเคชัน สปสช. 4 ครั้ง/ปี อํานวยความสะดวกผู้ต้องไปทํางานหรือศึกษาต่างถิ่น สนับสนุนนโยบายประชาชนเข้าถึงการรักษาเท่าเทียม
สปสช.เปิดให้ผู้ถือบัตรทองสามารถเปลี่ยนหน่วยบริการได้เองผ่านแอปพลิเคชัน สปสช. 4 ครั้ง/ปี อํานวยความสะดวกผู้ต้องไปทํางานหรือศึกษาต่างถิ่น สนับสนุนนโยบายประชาชนเข้าถึงการรักษาเท่าเทียม ทั่วถึง
วันนี้ (23 กันยายน 2565) น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่รัฐบาลได้มีนโยบายให้ประชาชนเข้าถึงบริการด้านการรักษาพยาบาลได้อย่างเท่าเทียมและครอบคลุม ตั้งแต่ต้นปี 2565 เป็นต้นมาได้มีนโยบายให้ประชาชนผู้มีสิทธิตามหลักประกันสุขภาพแห่งชาติ หรือสิทธิบัตรทอง สามารถเข้ารับบริการ ณ หน่วยพยาบาลขั้นปฐมภูมิได้ทุกแห่ง ทั่วประเทศ โดยไม่ต้องใช้ใบส่งตัว
ล่าสุด สํานักงานหลักประกันสุขภาพแห่งชาติ (สปสช.) ยังได้อํานวยความสะดวกให้ประชาชนผู้ถือบัตรทอง สามารถย้ายหน่วยบริการปฐมภูมิได้ด้วยตนเอง เพื่อให้เกิดความสะดวกกับประชาชนที่ไปทํางาน หรือศึกษาต่างถิ่น ทั้งในการเข้ารับรักษาพยาบาลเบื้องต้นและการส่งต่อเมื่อการรักษาเกินขีดความสามารถกว่าหน่วยปฐมภูมิ
น.ส.ไตรศุลี กล่าวว่า ตามหลักเกณฑ์ของ สปสช. จะอนุญาตให้ผู้มีสิทธิบัตรทองย้ายสถานพยาบาลได้ 4 ครั้งต่อปี โดยดําเนินการผ่านแอปพลิเคชัน สปสช. ซึ่งสามารถดาวน์โหลดได้ทั้งโทรศัพท์ระบบ Android และ iOS โดยมีขั้นตอนดําเนินการง่าย ๆ คือ หลังจากลงทะเบียนเข้าใช้งานแล้ว ให้เข้าไปที่เมนูลงทะเบียนเปลี่ยนหน่วยบริการ
จากนั้น ระบบจะแสดงผลที่อยู่ตามทะเบียนบ้าน ในกรณีที่อยู่ปัจจุบันตรงกับบัตรประจําตัวประชาชน ให้เลือกเมนู “ตรง” แล้วถ่ายรูปบัตรประชาชนโดยใช้กล้องหลัง และถ่ายรูปเซลฟีคู่กับบัตรประชาชนโดยใช้กล้องหน้า แต่หากเป็นกรณีที่พักอาศัยไม่ตรงกับบัตรประชาชนเลือกเมนู ไม่ตรง โดยระบบจะให้แนบหลักฐานการพักอาศัยปัจจุบัน เช่น บิลค่าน้ํา ค่าไฟ หรือหนังสือรับรองเจ้าของบ้าน หรือสแกนคิวอาร์โค้ด เพื่อดาวน์โหลดแบบคําร้อง ระบุที่อยู่ปัจจุบัน
จากนั้น ระบบจะแสดงเครือข่ายหน่วยบริการในเขตพื้นที่พักอาศัยที่สามารถเลือกได้ (จํานวนผู้รับบริการยังไม่เต็ม) ให้เลือกเครือข่ายหน่วยบริการที่ต้องการ และกดยืนยันการเลือก ระบบจะแสดงผลว่าได้รับข้อมูลเรียบร้อยแล้ว ให้กดถัดไป จากนั้นสิทธิ ณ หน่วยบริการใหม่จะเกิดขึ้นทันทีโดยไม่ต้องรอ 15 วัน หากต้องการตรวจสอบว่าสิทธิใหม่เกิดขึ้นแล้วหรือไม่ก็สามารถเข้าไปตรวจสอบในเมนูตรวจสอบสิทธิได้
ทั้งนี้ หากประชาชนต้องการตรวจสอบก่อนดําเนินการลงทะเบียน ว่าในพื้นที่พักอาศัยมีหน่วยบริการกี่แห่ง เต็มแล้วหรือไม่ สามารถย้ายสิทธิเข้าได้หรือไม่ สามารถโทรสอบถามและปรึกษาเจ้าหน้าที่ได้ที่ สายด่วน สปสช. 1330 หรือหาข้อมูลเพิ่มเติมได้ที่ ไลน์ สปสช. @nhso หรือคลิกที่นี่ และ Facebook : สํานักงานหลักประกันสุขภาพแห่งชาติ https://www.facebook.com/NHSO.Thailand
.......................
รัฐบาลไทย-ข่าวทำเนียบรัฐบาล-ปลัด สธ.แจง ตำแหน่งรองปลัด สธ.คนที่ 5 ใช้ตำแหน่งว่างของสายวิชาการส่วนกลาง ไม่ได้มาจากสถานบริการ
วันศุกร์ที่ 21 ตุลาคม 2565
ปลัด สธ.แจง ตําแหน่งรองปลัด สธ.คนที่ 5 ใช้ตําแหน่งว่างของสายวิชาการส่วนกลาง ไม่ได้มาจากสถานบริการ
ปลัดกระทรวงสาธารณสุข แจง กรณีเพิ่มตําแหน่งรองปลัดกระทรวงสาธารณสุขคนที่ 5 ตามมติ ครม. ใช้ตําแหน่งผู้ทรงคุณวุฒิ ซึ่งเป็นสายวิชาการจากส่วนกลางที่มีตําแหน่งว่างอยู่เดิม ไม่ได้ดึงตําแหน่งจากสถานบริการ จึงไม่ได้กระทบต่อบุคลากรที่จะดูแลประชาชน
วันนี้ (21 ตุลาคม 2565) นพ.โอภาส การย์กวินพงศ์ ปลัดกระทรวงสาธารณสุข กล่าวถึงกรณีการเพิ่มตําแหน่งรองปลัดกระทรวงสาธารณสุขคนที่ 5 ว่า ปัจจุบันรองปลัดกระทรวงสาธารณสุขที่มี 4 คน มีภารกิจในการบริหารจัดการการดําเนินงานของกระทรวงสาธารณสุขจํานวนมาก ทั้งการดําเนินงานของหน่วยงานส่วนกลาง และเขตสุขภาพทั่วประเทศ ขณะเดียวกันได้มีการขยายภารกิจงานเพิ่มขึ้นในมิติด้านเศรษฐกิจสุขภาพ และด้านสาธารณสุขระหว่างประเทศ ซึ่งประเทศไทยมีบทบาทเป็นผู้นําในเวทีนานาชาติหลายเรื่อง สร้างชื่อเสียงของประเทศในด้านการแพทย์และสาธารณสุข เป็นจุดแข็งที่จะช่วยดึงนักท่องเที่ยว นักลงทุนมาสู่ประเทศไทย นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข จึงมีนโยบายให้มีผู้บริหารมาช่วยขับเคลื่อนการทํางานด้านนี้อีก 1 ตําแหน่ง ซึ่งคณะรัฐมนตรี (ครม.) ได้รับทราบและเข้าใจถึงภาระงานที่เพิ่มขึ้นดังกล่าว จึงอนุมัติให้มีตําแหน่งรองปลัดกระทรวงสาธารณสุขคนที่ 5 โดยให้ใช้ตําแหน่งผู้ทรงคุณวุฒิ ซึ่งเป็นระดับ 10 เช่นเดียวกัน จากสายวิชาการมาดําเนินการ
“การกําหนดตําแหน่งรองปลัดกระทรวงสาธารณสุขคนที่ 5 เป็นการใช้ตําแหน่งที่ปรึกษาของส่วนกลางที่ว่างอยู่เดิม ไม่ได้ใช้ตําแหน่งผู้ทรงคุณวุฒิของสถานบริการในส่วนภูมิภาค จึงไม่ส่งผลกระทบต่อจํานวนบุคลากรที่จะให้บริการประชาชน โดยเมื่อวันที่ 20 ตุลาคมที่ผ่านมา ได้มีการประชุม อ.ก.พ.กระทรวงสาธารณสุข ในการกําหนดเลขตําแหน่ง เพื่อเข้าสู่กระบวนการสรรหา และเมื่อได้รายชื่อแล้วจะเสนอรองนายกรัฐมนตรีและรัฐมนตรีว่าการกระทรวงสาธารณสุข เพื่อเสนอต่อ ครม.ต่อไป” นพ.โอภาสกล่าว
******************************************21ตุลาคม 2565
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เชื่อมั่นนโยบายสนับสนุนเปิดรับชาวต่างชาติที่มีศักยภาพสูงพำนักในประเทศไทย LTR Visa จะเป็นปัจจัยสำคัญในการตัดสินใจ
วันพฤหัสบดีที่ 27 ตุลาคม 2565
โฆษกรัฐบาลเผย นายกฯ เชื่อมั่นนโยบายสนับสนุนเปิดรับชาวต่างชาติที่มีศักยภาพสูงพํานักในประเทศไทย LTR Visa จะเป็นปัจจัยสําคัญในการตัดสินใจ
โฆษกรัฐบาลเผย นายกฯ เชื่อมั่นนโยบายสนับสนุนเปิดรับชาวต่างชาติที่มีศักยภาพสูงพํานักในประเทศไทย LTR Visa จะเป็นปัจจัยสําคัญในการตัดสินใจ ดึงดูดชาวต่างชาติในหลากหลายกลุ่มให้มาพํานัก และลงทุนในไทยระยะยาว หลังเดือนครึ่งมีผู้สมัครกว่าหนึ่งพันคน
วันนี้ (27 ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า สํานักงานคณะกรรมการส่งเสริมการลงทุน (BOI) ได้รายงานตัวเลขผู้ขอยื่นขอใบสมัครวีซ่าระยะยาว (Long – Term Resident Visa) หรือ “LTR Visa” ของรัฐบาล ตั้งแต่วันที่ 1 กันยายน ถึงวันที่ 20 ตุลาคม 2565 มีผู้สมัครกว่าหนึ่งพันคน
โฆษกประจําสํานักนายกรัฐมนตรีกล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสําคัญกับการดําเนินนโยบายเพื่อส่งเสริมการลงทุนโดยดึงดูดชาวต่างชาติที่มีศักยภาพสูงสู่ประเทศไทย ด้วยความเชื่อมั่นว่า ประเทศไทยมีศักยภาพ น่าลงทุน และเป็นที่นิยม โดยถือเป็นเป็นนโยบายสําคัญของรัฐบาล ที่ให้วีซ่าระยะยาวแก่ชาวต่างชาติมีศักยภาพสูง 4 กลุ่ม พํานักในประเทศไทยในระยะยาว โดยมีเป้าหมายดึงดูด 1 ล้านคน ใน 5 ปี โดยได้เริ่มรับสมัครชาวต่างชาติในกลุ่มนี้แล้วเมื่อเดือนกันยายนที่ผ่านมา
จากสถิติ ประเทศที่มีการยื่นขอใบสมัครมากที่สุดได้แก่ สหรัฐฯ 232 ราย จีน 140 ราย สหราชอาณาจักร 109 ราย เยอรมนี 68 ราย และออสเตรเลีย 51 ราย ตามลําดับ สามารถแบ่งตามกลุ่มได้ดังนี้ 1.) กลุ่มผู้มีความมั่งคั่งสูง (Wealthy Global Citizens) มีผู้ยื่นใบสมัครแล้ว 88 คน คิดเป็น 8% 2.) ผู้เกษียณอายุจากต่างประเทศ (Wealthy Pensioner) มีผู้สมัครเข้ามาแล้ว 430 คน คิดเป็น 37% 3.) ผู้ที่ต้องการทํางานจากประเทศไทย (Work from Thailand) มีผู้สมัครเข้ามาแล้ว 366 คน คิดเป็น 32% 4.) ผู้มีทักษะเชี่ยวชาญพิเศษ (Highly Skilled Professionals) มีผู้สมัครมาแล้ว 160 คน คิดเป็น 14% และ 5.) ที่เหลือเป็นกลุ่มของคู่สมรส และบุตรของผู้ที่ต้องการทํางานและพํานักอาศัยระยะยาวในประเทศไทย มีผู้สมัครเข้ามาแล้ว 144 คน คิดเป็น 14%
“นายกรัฐมนตรีใช้ความได้เปรียบของประเทศไทย ทั้งทางเศรษฐกิจจากการเป็นศูนย์กลางการลงทุนในภูมิภาค ความพร้อมด้านโครงสร้างพื้นฐานของประเทศ แรงงานที่มีฝีมือ และความได้เปรียบทางสังคม เพราะประเทศไทยมีเสน่ห์ มีเอกลักษณ์ ปลอดภัย น่าพํานักอาศัย นํามาดึงดูดชาวต่างชาติที่มีศักยภาพในหลากหลายกลุ่ม โดยมุ่งหวังว่าจะกระตุ้นการใช้จ่าย การลงทุน ช่วยผลักดันความสามารถในการแข่งขัน และเพิ่มการเติบโตทางเศรษฐกิจของประเทศให้ฟื้นตัว โดยวีซ่าประเภทใหม่นี้จะเป็นหนึ่งในปัจจัยสําคัญในการดึงดูดกลุ่มนักลงทุน ผู้มีความพร้อม มีทักษะ และความเชี่ยวชาญสูงให้เข้ามาพํานักในประเทศไทย” นายอนุชา กล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เร่งคลอดระบบ Blockchain แจ้งเบาะแสยาเสพติด แบบไม่รู้ตัวตน คาด ประชาชน กล้าแจ้งมากขึ้น หวังช่วยลดข่าวหลอนยาก่อเหตุ
วันเสาร์ที่ 5 พฤศจิกายน 2565
รัฐมนตรีว่าการกระทรวงยุติธรรม เร่งคลอดระบบ Blockchain แจ้งเบาะแสยาเสพติด แบบไม่รู้ตัวตน คาด ประชาชน กล้าแจ้งมากขึ้น หวังช่วยลดข่าวหลอนยาก่อเหตุ
รัฐมนตรีว่าการกระทรวงยุติธรรม เร่งคลอดระบบ Blockchain แจ้งเบาะแสยาเสพติด แบบไม่รู้ตัวตน คาด ประชาชน กล้าแจ้งมากขึ้น หวังช่วยลดข่าวหลอนยาก่อเหตุ  “วิชัย” เชื่อ ช่วยให้ยึดทรัพย์ได้ตามเป้า แจง เงินไม่ได้เข้ากองทุนทันที ต้องมีขั้นตอนใช้เวลากว่า 2 ปี
วันที่ 5 พฤศจิกายน 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงความคืบหน้าการพัฒนา ระบบ Blockchain ในการแจ้งเบาะแสยาเสพติด และรับเงินรางวัลนําจับว่า ตนได้หารือกับหน่วยงานที่เกี่ยวข้อง ทั้ง นายวิชัย ไชยมงคล เลขาธิการ ป.ป.ส. พล.ต.ต.บรรพต มุ่งขอบกลาง รองผู้บัญชาการตํารวจปราบปรามยาเสพติด เพื่อติดตามการพัฒนา ระบบ Blockchain ในการแจ้งเบาะแสยาเสพติด เพื่อสร้างความปลอดภัยให้กับผู้แจ้งเบาะแส ที่จะไม่สามารถพิสูจน์ตัวตนผู้แจ้งได้
โดยนายสมศักดิ์ กล่าวอีกว่า ระบบ Blockchain ในการแจ้งเบาะแสยาเสพติด เราคิดค้นขึ้น เพื่อแก้ปัญหา ประชาชนไม่กล้าแจ้งเบาะแสยาเสพติด เนื่องจากกังวลว่า จะไม่ปลอดภัย ตนจึงได้ให้หน่วยงานที่เกี่ยวข้อง จัดทําระบบให้มีความปลอดภัย โดยตนได้สั่งการเรื่องนี้ ไปตั้งแต่เดือนกันยายน ที่ผ่านมา ซึ่งก็มีความคืบหน้าเป็นลําดับ แต่ยังรู้สึกช้าไป เพราะต้องรอขั้นตอนการอนุมัติใช้เงินศึกษา ประมาณ 8-9 แสนบาท ซึ่งตนต้องการให้เสร็จก่อนสิ้นเดือนพฤศจิกายนนี้ เพราะขณะนี้ ยังเกิดข่าวคนหลอนยาเสพติด ก่อเหตุทําร้ายผู้อื่นอย่างต่อเนื่อง จึงต้องการระบบแจ้งเบาะแส ที่มีชั้นความลับสูงมาก มาเป็นหนึ่งในกลไกแก้ปัญหายาเสพติด
ขณะที่ พล.ต.ต.บรรพต กล่าวว่า ระบบ Blockchain จ่ายรางวัลนําจับ เป็นเรื่องที่ต่างชาติให้ความสนใจ โดยตนได้พูดคุยกับหน่วยงานของต่างประเทศ ได้แลกเปลี่ยนความคิดเห็นว่า ระบบที่เรากําลังทํานี้ ยังไม่มีประเทศใดทํา ซึ่งเป็นเรื่องที่ดี จะได้มีเครื่องมือหลากหลายในการแก้ปัญหายาเสพติด เพราะระบบนี้ จะไม่มีใครทราบว่า ใครเป็นคนแจ้งเบาะแส โดยจะมีความปลอดภัยที่สูงมาก ไม่สามารถมีการแฮ็กระบบได้ ซึ่งก็จะช่วยให้ประชาชน กล้าแจ้งเบาะแสมากขึ้น โดยขั้นตอนขณะนี้ ได้ให้สถาบันเทคโนโลยีพระจอมเกล้าเจ้าคุณทหารลาดกระบัง ศึกษาวิจัยเทียบระบบเก่า กับระบบใหม่ เพื่อทําให้ระบบนี้ มีความสมบูรณ์มากขึ้น และกลายเป็นเครื่องมือที่สําคัญ ในการแก้ปัญหายาเสพติด
ส่วน นายวิชัย กล่าวว่า ระบบ Blockchain ในการแจ้งเบาะแสยาเสพติด จะสามารถช่วยให้ประชาชนกล้าแจ้งเบาะแส และจะช่วยทําให้ ป.ป.ส. สามารถยึดอายัดทรัพย์ของขบวนการค้ายาเสพติด ได้ตามเป้า 1 แสนล้านบาท ซึ่งการอายัดทรัพย์นั้น สังคมยังเกิดความเข้าใจที่คาดเคลื่อน เพราะการอายัด ไม่ได้นําเงินเข้ากองทุนยาเสพติดทันที แต่ต้องมีขั้นตอน เช่น เมื่อเจ้าหน้าที่ เข้าไปยึดอายัดทรัพย์ ก็ต้องมีการกลั่นกรอง โดยให้ เลขาธิการ ป.ป.ส. ออกคําสั่งยึดอายัดชั่วคราว และส่งต่อไปคณะอนุกรรมการตรวจสอบทรัพย์สินของแต่ละภาค จากนั้น ก็จะนําเข้าสู่การพิจารณาของคณะกรรมการตรวจสอบทรัพย์สิน ก่อนส่งให้อัยการ และส่งศาลพิจารณาตามลําดับ ถึงจะสามารถมีคําสั่งยึดทรัพย์เข้ากองทุนยาเสพติดได้ ซึ่งขั้นตอนทั้งหมด ต้องใช้เวลาประมาณ 2 ปี และเงินกองทุนฯก็ไม่สามารถใช้โดยพลการได้ ต้องมีการขออนุมัติจากกรมบัญชีกลางก่อน